Iloni Imedemaal alustab tööd rootsi keelt õpetav keelepesa
#000000
11. juunil alustab Iloni Imedemaal keelepesa, mis seob kuni 12-aastaseid rootsi juurtega või kultuurihuviga lapsi.
#000001
Iloni Imedemaa juhataja Anne Suislepa sõnul on keelepesa ettevõtmisse oodatud nii eestirootslate järeltulijad, põlistel rannarootslaste asualadel elavad lapsed, siin elavad või suvitavad soomerootslased kui ka rootsi keele ja kultuuri huviga eesti lapsed.
#000002
„Keelepesa ideega pöördus meie poole Mikael Sjövall Riguldi-Noarootsi kodukandiühingust – soomerootslane, kes on oma elu tihedalt ka eestirootsi kultuuri säilitamisega sidunud,“ selgitas Suislep. „Leidsime ühiselt, et Iloni imedemaa oleks just õige paik, kus mänguliselt, läbi vahvate tegevuste rootsi keelt õppida.“
#000003
Keelepesa raames toimuvad suvel põnevate külalistega üritused. Eesmärk on õpetada lastele rootsi keelt läbi mängu, jutustuste ja argitegevuste. Keelepesadel on häid kogemusi olnud Soomes saami keele õpetamisel ning võru ja setu keele osas Eestis. Põhimõte on, et juhendaja kõneleb lastega nimetatud vähemuskeeles. Selline õppevorm sai alguse Uus-Meremaal, et taaselustada maoori keel. Keelepesa toetab perekond Lerches toetusfond ning eraannetajad.
#000004
Rootsikeelse keelepesa avasündmus on Iloni imedemaal pühapäeval, 11. juunil kell 12. Külas on soomerootslasest mustkunstnik ja koomik Robert Jägerhorn.
#000005
Juulikuine keelepesa toimub neljapäeval, 13. juulil kell 17. Siis on külalisesinejaks ansambel Arne Alligator . Augustikuine keelepesa on pühapäeval, 27. augustil kell 16.00 ning seal maalib ja joonistab koos lastega illustraator Christel Rönns. Sügisel jätkab keelepesa regulaarsete kohtumistega Iloni imedemaa ruumides, kus rootsi keele järjepidevuse kandmise eest seisavad hea nii soomerootslastest kui riigirootslastest juhendajad.
#000006
Lapsed näitavad Iloni Imedemaal traadist puid
#000008
Ilon Wiklandi illustratsioonid sõitsid Saksamaale näitusele
#000009
Lapsed koostavad ise Haapsalus näituse
#000010
Wiklandi lapsepõlvelugu näeb veel üheksa korda
#000011
Tantsulavastus Iloni Imedemaal tuleb taas
#000012
Galerii: Iloni Imedemaa kutsub muumidega seilama
#000013
Haapsalu tähistab eesti kirjanduse päeva ettelugemise ja kohtumisega
#000015
Galerii: viigi jääl võistles curlingus ligi sada inimest
#000016
Žürii asub Haapsalu linnavalitsuse uut hoonet valima
#000017
Anne Suislep: lavastuse protsess on kõige suurem nauding
#000018
Lääne Elu paberleht laupäeval, 28. jaanuaril
#000021
Galerii: Kullamaal toimus kümnendat korda öökool
#000023
Kuulutused, teated ja muu info saada Lääne Elu üldaadressil info@le.ee.
#000025